Eurovizijos dainų konkursas 2018
Eurovizijos dainų konkursas 2018 – 63-asis „Eurovizijos“ dainų konkursas, kuris vyko Lisabonoje, Portugalijoje. Šalis teisę surengti konkursą iškovojo po Salvadoro Sobralo pergalės 2017 m. „Eurovizijoje“ su daina „Amar pelos dois“. Tai pirmas kartas, kai Portugalija rengė konkursą. Pusfinaliai vyko 2018 m. gegužės 8 ir gegužės 10 d., finalas — gegužės 12 d. Konkursą vedė keturios moterys: Filomena Cautela, Sílvia Alberto, Daniela Ruah ir Catarina Furtado. Konkurso šūkis buvo All Aboard! (Visi į denį!), kuris pristatytas kartu su logotipu vaizduojančiu kriauklę kaip pagrindą. Konkurse dalyvavo 43 šalys. Rusija sugrįžo į konkursą po metų pertraukos, kai Julijai Samoilovai buvo draudžiama įvažiuoti į Ukrainos teritoriją ir atstovauti savo šaliai su daina „Flame is Burning“, nes ši 2015 metais neteisėtai surengė koncertą Kryme. Nugalėtoja tapo Izraelio atstovė Netta Barzilai su daina „Toy“, surinkusia 529 taškus.